
       ___.08.2018. a nr ______

Narvas Uusküla tn 18a hoones 1. korrusel 
asuvate ruumide üürile andmiseks (MTÜ Narva Õmblustöökoda)
1. ASJAOLUD JA MENETLUSE KÄIK

Seoses SOTSIAALSE KOHANEMISE TUGIKESKUS MTÜ-ga sõlmitud linnavara üürilepingu lõpetamisega vabastati Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m².

Narvas Uusküla tn 18a asuva linnavara edasist kasutamist arutati Narva Linnavalitsuse linnavarakomisjoni koosolekul 08.08.2018. a (protokoll nr 9) ning otsustati:

1. Kuulutada välja avalik kirjalik enampakkumine Narvas Uusküla tn 18a  hoones 1. korrusel asuvate ruumide nr 5-16 üldpindalaga 165,7 m² üürile andmiseks ning kehtestada järgmised tingimused:

· kasutusala


                           -
äripind;

· üürilepingu kehtivusaeg
                           -
10 aastat;

· üüritasu alghind                          

   -        345,00 eurot kuus;

· osavõtutasu


                           -
 34,50 eurot;

· tagatisraha

                                       -    
 1 035,00 eurot.

  Üürilepingu lisatingimused:

· investeeringud linnavara üürilepingu tingimustel kasutamiseks kõlblikku seisundisse viimiseks;

· piirneva territooriumi ja hoone hoolduskulude tasumine;
· kommunaalmaksete tasumine vastavalt tegelikule tarbimisele.

09.08.2018. a Narva Linnavalitsuse Linnamajandusametile laekus Mittetulundusühingult Narva Õmblustöökoda, registrikood 80552989, taotlus, milles palutakse anda tähtajaga kuni 30.09.2018. a. kasutusse Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m² õmblustöökoja tegevuse korraldamiseks.
Taotluse kohaselt mittetulundusühingus Narva Õmblustöökoda töötavad põhiliselt madala töövõimega  isikud ja isikud, kes olid varem Töötukassas arvel. 
Mittetulundusühing Narva Õmblustöökoda kohustub maksma õigeaegselt üüritasu ja kommunaalkulud.
Arvestades, et avaliku kirjaliku enampakkumiste tulemused selguvad ainult oktoobris 2018., endise üürniku poolt ruumid on vabastatud ja Mittetulundusühingu Narva Õmblustöökoda taotlus, on otstarbekas linna eelarvesse lisatulude saamiseks anda Mittetulundusühingule Narva Õmblustöökoda kuni 30.09.2018. a. kasutusse Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m² õmblustöökoja tegevuse korraldamiseks.
2. ÕIGUSLIKUD ALUSED

2.1.
Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg 2 p 3 ja § 46 lg 4 kohaselt linnavalitsuse korraldusega võib linnavara mittetulundusühingutele avaliku enampakkumiseta kasutusse anda „Üüritasu arvestuse metoodilisele juhendiga“ ette nähtust madalama tasu eest tähtajaga kuni 5 aastat. 

3. OTSUS

3.1.
Anda Mittetulundusühingule Narva Õmblustöökoda, registrikood 80552989 avalikku enampakkumise korraldamata tähtajaga kuni 30.09.2018. a. kasutusse Narvas Uusküla tänav 18a hoones 1. korrusel asuvad ruumid nr 5-16 üldpindalaga 165,7 m² õmblustöökoja tegevuse korraldamiseks.
3.2.
Narva Linnavalitsuse Linnamajandusametil sõlmida Mittetulundusühinguga Narva Õmblustöökoda linnavara kasutamise leping.
4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Aleksei Jevgrafov

